Drugių monarchų biosferos rezervatas

Drugių monarchų biosferos rezervatas () – saugoma gamtos teritorija Meksikoje, ties Mičoakano ir Meksiko valstijų siena, ~100 km į šiaurės vakarus nuo Meksiko. Įsteigtas 1980 m. Nuo 2008 m. – pasaulio paveldo objektas. Rezervatą sudaro daug smulkių saugomų teritorijų, priklausančių valstybei, privatiems savininkams ir indėnų bendruomenėms.Ramírez, Maria Isabel; Azcárate, Joaquín G.; Luna, Laura. „Effects of human activities on Monarch Butterfly habitat in protected mountain forests, Mexico“. Forestry Chronicle. Canadian Institute of Forestry. 2003: 79 (2): p. 242–246.

Rezervatas apima Rytų Siera Madrės kalnų teritoriją, apaugusią daugiausia pušynais ir ąžuolynais. Rezervatas įsteigtas siekiant apsaugoti drugių monarchų (Danaus plexippus) žiemavietes. Monarchai yra migruojantys drugiai – vasaromis jie gyvena JAV, Kanados teritorijose, o žiemos laikotarpiui migruoja į pietus. Rytų Siera Madrėje yra pagrindinės jų žiemavietės. Nuo spalio iki kovo drugiai didžiulėmis kolonijomis laikosi ant medžių. Tokiuose būriuose jie palaiko kūno šilumą. Apskaičiuota, kad čia žiemoja virš milijardo drugių.Monarch Butterfly Biosphere Reserve Aptikta 14 stambesnių drugių kolonijų.

Rezervate taip pat saugomos kitos augalų ir gyvūnų rūšys: baltauodegiai elniai, kojotai, ilgauodegės žebenkštys, pilkosios lapės, virgininiai apuokai, įvairios kolibrių rūšys.

Rezervate ir aplink jį įsikūrę indėnų otomių ir masahvų kaimai.

 Šaltiniai 

Kategorija:Meksikos saugomos teritorijos